google/wiki40b huggingface dataset:
Université de Pont-à-Mousson

Université de Pont-à-Mousson ble grunnlagt den 5. desember 1572 i hertugdømmet Lorraine i Pont-à-Mousson, og ble flyttet i 1769 til Nancy.

Historie

Idet det ikke lot seg gjennomføre å forhindre at reformasjonen fikk utbredelse også i Lorraine, forsøkte den katolske kirke å holde på sin innflytelse i området og tilrettelegge for rekatolisering av de områder som var blitt protestantiske. Et av de tiltak som ble benyttet var jesuittenes grun nleggelse av et universitet i Pont-à-Mousson.
Hertug Karl III og hans nevø kardinal Charles de Lorraine-Guise ble sammen enige om stifelsen av universitetet, som de ønsket seg halvveis mellom Metz og Nancy. Pave Gregor XIII nølte en tid, men bestemte seg så for denne fordelaktige stiftelse og utstedte i 5. desember 1572 opprettelssbullen In Supereminenti som grunnlag for kollegium og universitet der.
Universitetet omdattet fire fakulteter, hvorav to - kunst og teologi - var direkte understilt jesuittene, mens de to andre - rettslære og medisin - hadde sekulær ledelse; det overordnede ansvar lå hos jesuittene.
Etter at området ble innordnet under Frankrike i 1766, etter Stanislaus I Leszczyńskis død, ble universitetet i 1769 ved edikt gitt av kong Ludvig XV flyttet til Nancy.
Hesteskobarbell

Hesteskobarbell, også kalt sirkulær barbell, er et piercingsmykke som har en U-form.
Vinkelen til dette smykket er fra 180ᵒ til 270ᵒ. På 1990-tallet var 180ᵒ vanligst, men i dag er det 270ᵒ som er mest brukt. Det blir oftest laget av rustfritt stål, men kan også finnes i svart niob.
Dette smykket blir mest brukt i labreter og septumpiercinger.
Rhodinia (sommerfugl)

Utseende

Middelsstore til store (vingespenn 70-130 millimeter), gule eller brunrøde påfuglspinnere. De brede vingene er gule med en rødbrun bord, eller rødbrune, eller helt eller delvis purpurfargede, hver vinge har en rund, sølvfarget flekk i midten. Mange ligner mye på slekten Loepa men skiller seg fra disse på at vingenes øyeflekker er sølvfargede, ikke brunrøde.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Sørøst-Asia.
Sund (Hordaland)

Næringsliv

I middelalderen var det korndyrking og husdyrhold som var den viktigste næringen, selv om jordsmonnet var karrig og ofte ikke ga mer enn 3 folds avling. I tillegg var fiske og hvalfangst viktige tilskudd, og Skogsvåg og Tælavåg var de to viktigste stedene hvor man kunne sperre hval inne. Det var på 1600-tallet etablert en rekke fangstplasser for sildefiske og laksefiske, og en stor del av fangsten ble rodd til Bergen og omsatt på fisketorget. Senere ble det vanlig at sundfiskerne dro på sesongfiske til Nordnorge og Island.
Frem til andre verdenskrig var jordbruk og fiske fortsatt de store hovednæringene, men på 50-tallet økte antall sysselsatte innen industri og sjøtransport. På 70-tallet ble det i Norge innført strenge restriksjoner på ringnotfisket, og Sund var blant kommunene som ble hardest rammet. Arbeidsledigheten som fulgte blant fiskerne ga imidlertid grobunn for fremveksten av en helt ny næring, nemlig fiskeoppdrett.
Næringsvirksomheten i Sund kommune er i nyere tid særlig konsentrert om shipping, fiskeri og turisme. På Skageneset sør for Skogsvåg er det stor aktivitet innenfor skipsnæringen. I mars 2012 åpnet Biomega sin nye fabrikk på Skageneset hvor de satser på raffinering av restråstoffer fra fiskindustrien.
Lenger sør finnes flere fiskeoppdrettsanlegg, og på Lerøy har Lerøy Seafood lange tradisjoner. På Forland ble Statens Skole for Sikkerhetsopplæring etablert i 1985 som treningssenter for offshore-bransjen. I 1995 ble driften overtatt av Falck Nutec. I 2017 ble senteret solgt til Gexcon. Like ved dette senteret ligger også Panorama Hotell & Resort, kommunens eneste hotell, og Sartor Shipping er også lokalisert på Forland.
Sund Senter er lokalisert på Skogsvåg og kommuneadministrasjonen har også holdt til der siden 70-tallet.

Kommunikasjon

Ankomstveien til Sund kommune er sårbar fordi det på strekningen mellom Fjell kirke og Skogsvåg ikke finnes alternative vegruter. Riktignok går det ferge fra Klokkarvik til Hjellestad i Bergen kommune, men denne fergen har kun kapasitet på rundt ti biler.
I perioden 1988 til 1995 var det også fergeforbindelse fra Austefjorden til Kvaløy i Austevoll kommune.

Kulturarven

I Sund kommune er kystkulturen fremtredende, og sangtradisjonene gjenspeiler livet ytterst i havgapet. Den viktigste ambassadøren for dette i nyere tid var trubaduren Johannes Kleppevik.
Nordsjøløypa går via kommunens høyeste fjell Førdesveten og formidler gamle tradisjoner.
Kommunens tusenårssted er Glesnes Handelssted, hvor det også er plantet et tusenårstre. Kunstneren Kyrre Grepps kunstverk/skulpturer er plassert i terrenget på svabergene ned mot sjøen.
Carneodon pecuarius

Utseende

En forholdsvis liten, kort og bred, blank, mørkbrun hornbille. Hode og pronotum er brunsvarte, dekkvingene rødbrune. Hos hannen er pronotum noe uthulet foran i midten, med en kort, butt tann på forkanten. Pronotum er svært blankt, middels fint punktert, dekkvingene er hvelvede med grove, spredte punktrader. Beina er hanske korte og kraftige. Hunnen ligner hannen men er noe større og bredere, uten grop og tann på pronotum, som er tettere punktert enn hos hannen.

Utbredelse

Arten er utbredt i Australia.
Kjærka

Kjærka - et atelier-interiør (1888) er en kunstnerroman skrevet av Herman Colditz (1861-1889). I boka skildres unge kunstnere med tilknytning til den såkalte bohembevegelsen i 1880-årene. Ifølge Harry Hansen skjuler Gustav Wentzel seg bak "Moen", forfatteren selv er kamuflert som "Jens Bie", Macody Lund "har likhetstrekk" med "Vangenstein", mens "Edvard Munch har stått modell for Nansen".
Min sang

«Min sang» er et skillingstrykk skrevet av Marie Kristiansen fra Aurdal i Valdres. Hun reiste rundt på slutten av 1800-tallet med skillingsviser basert på sitt eget liv, og de mest kjente er Farvel, min venn og I Aurdal i Valdres. Hun gikk under navnet Valdres-Maria. Marie hadde epilepsi, eller «fallesyken» som den ble kalt, og dermed torde ingen ta henne i fast tjeneste, da de trodde dette var en sinnssykdom. Marie døde bare 53 år gammel, og ligger gravlagt på Ringebu Kirkegård. Første bokstav i hvert av disse versene, danner til slutt navnet til Marie.
Marcel Petrișor

Biografi

Petrișors foreldre, Au­rel og Melania, var lærere, og hans bestefedre var prester. Han gikk på gymnas i Brad og Deva, og etter det begynte han å studere medisin i to år, før han byttet studieretning til filosofi. Den 13. april 1952, mens han var student i București, ble han arrestert for første gang fordi han hadde overlatt sitt kantinekort til Ovidiu Cotruș, en venn som var ettersøkt av det politiske politiet Securitate for «antikommunistiske aktiviteter», og som også kom til å tilbringe 14 år i fengsel før han ble en kjent essayist og litteraturkritiker. Petrișor tilbrakte tid i fengselene Rahova, Jilava, Malmai­son, Uranus, og igjen Jilava, deretter Baia Sprie, Dej, Gherla og Aiud. Han var fri i noen måneder fra våren 1956 til høsten samme år, da han ble arrestert for andre gang, denne gangen fordi han hadde støttet oppstanden i Ungarn. Han ble dømt til døden, men etter seks måneder ble straffen omgjort til livsvarig fengsel med hard arbeid. Han satt fenglset i fengslene Malmaison, Uranus, Jilava og Aiud, og ble løslatt i et amnesti i 1964. Deretter begynte han å studere språk og litteratur (fransk og spansk) ved Universitetet i București. Etter at han ble ferdig med studiene, arbeidet han som gymnaslærer ved Iulia Hasdeu-gymnaset og senere ved Spiru Haret-gymnaset i București.
Mellom 1991 og 2010 var han redaktør for tidsskriftet «Puncte cardinale» i Sibiu, og per 2017 er han ærespresident av foreningen «Rost».
Han var gift to ganger; annen gang i 1973 med Dana Konya-Petrișor, som siden 1986 har bodd i Paris.
Piezochaerus

Utseende

Middelsstore, brunlige trebukker med lange antenner. Antennene er tynne og betydelig lengre enn kroppen. Pronotum er nærmest klokkeformet sett ovenfra, med en tann ca. tre fjerdedeler bak på hver sidekant, innsnevret bak denne. Dekkvingene er litt avsmalnende bakover. Beina er forholdsvis lange, lårene litt klubbeformede.

Levevis

Larvene lever i død ved.

Utbredelse

Slekten lever i det sørlige Brasil og det nordlige Argentina.
Samoidae

Utseende

Små til middelsstore (kroppslengde 2-6 millimeter) vevkjerringer. På farge er de vanligvis lyse, lysbrune, gulaktige eller gulgrønne, med mørkere flekker, men noen er mørkbrune.

Utbredelse

Familien er utbredt i Polynesia, Melanesia, Australia, Mexico, Vestindia og det nordlige Sør-Amerika. Det er også noen arter fra Indonesia, øyer i Det indiske havet og Afrika som blir plassert i denne familien, men det er usikkert om disse hører hjemme her.
Aburrádalen

Aburrádalen (spansk: Valle de Aburrá) er en dal som utgjør bassenget til Medellínelva i Andesfjella i Antioquia i Colombia. Den har status som subregion i Antioquia. De høyeste fjella i området er på om lag 2 800 moh, mens dalens lavetse punkt er på rundt 1 300 moh. Med Medellín som sentrum utgjør dalen landets nest største storbyområde, med rundt 3,7 millioner innbyggere (per 2013).
This Is Me (sang)

«This Is Me» er en låt skrevet og komponert av Benj Pasek og Justin Paul for filmmusikalen The Greatest Showman (2017). I filmen blir den fremført av skjeggdamen Lettie Lutz (Keala Settle) når P.T. Barnum (Hugh Jackman) nekter sirkusartistene adgang til selskapet sitt. Barnum har nettopp fått mye ros av aristokratiet for sin nye protesjé Jenny Lind, og han snur ryggen til sitt opprinnelige sirkusprosjekt. Sirkusartistene føler seg utstøtt i samfunnet og synger denne låten for å holde sammen.

Utgivelse

Låten ble utgitt 26. oktober 2017 av Atlantic Records som en promosingel fra musikkalbumet The Greatest Showman: Original Motion Picture Soundtrack. Låten vant en Golden Globe under den 75. Golden Globe-utdelingen, og den har også blitt nominert til Oscar for beste sang. En annen versjon av låten, fremført av sangartisten Kesha, ble utgitt 22. desember 2017. Settle fremførte låten under den 90. Oscar-utdelingen i mars 2018.
Basketball under Sentralamerikanske og karibiske leker 1926

Basketball under Sentralamerikanske og karibiske leker 1926. Basketball var en av åtte sporter i de første Sentralamerikanske og karibiske leker som ble arrangert i Mexico by i Mexico i perioden 30. oktober til 2. november 1926. Det var kun to herrelag som deltok i basketballturneringen.
Varslertanagar

Utbredelse

Den forkommer i det nordøstlige Bolivia, det nordøstlige Paraguay og i det østlige og sørlige Brasil fra det sentrale Maranhão og det sentrale Piauí sør til Mato Grosso do Sul, São Paulo og Minas Gerais, også i det sørøstlige Amapá.
A-oa-oa-oa

«A-oa-oa-oa» er en norsk sang, skrevet av George Keller med tekst av Philip Kruse. Den var ett av bidragene til Melodi Grand Prix 1984, den norske uttakingen til Eurovision Song Contest 1984. Sangen ble framført av gruppa Silhouette og endte på tredjeplass i den norske finalen.
Fylkesvei 5136

Fylkesveg 5136 går mellom Bekkjarvik og Gauksheim i Austevoll kommune. Veien er 5,4 km lang.
Frem til 2019 hadde veien betegnelsen Fv150.
Salman Khan

Familie

Han er sønn av Salma Khan and Salim Khan. Faren hans, Salim Khan som var manusforfatter fram til 1980. Salman har to brødrene og to søstre. Arbaaz Khan (43) og Sohail Khan (40) er både skuespiller og filmprodusent. I 2010, ble Arbaaz sitt første film som filmprodusent ble en svært populær film verden over. Sohail på sin side er også filmdirektør og han startet sin karriere så tidlig som i 1997. Han har også jobbet som manusforfatter for en del filmer. De filmene som han har laget til nå har han med sin eldste bror som hovedskuespiller.
SaGa Frontier 2

Handling

Saga Frontier 2 har to forskjellige historier som flere ganger krysser hverandre. I tillegg er spillet bygget opp kapittelmessig og ikke flytende, slik at man kan både hoppe i tid og sted utover historien og gå glipp av viktige plotelementer. Den ene historien handler om Gustave XIII av Finney. En ung gutt som er tronarving til et mektig rike. Men som blir landsforvist sammen med moren da livskraften som kongefamillien må ha ikke går gjennom hans blod. Den andre historien handler om en ung gutt ved navn Wil Knights som drar fra sin onkel for å finne ut hva som skjedde med foreldrene hans. Historien går gjennom tre generasjoner, så du vil kontrollere ett titalls karakter gjennom hele spillet.

Mottagelse

Spillet solgte 675 000 eksemplarer og har flere ganger blitt utgitt på platinasamling til PSX.
International TinaTurner Fanclub

International TinaTurner Fanclub er den internasjonale fanklubben til artisten Tina Turner. Fanklubben ledes i dag av Elle Denneman. Fanklubben har som mål å informere medlemmene om aktiviteten til Tina gjennom hjemmesiden og nyhetsbrev.
Det britiske ostindiske kompani

India

Selskapets virksomhet var i hovedsak rettet mot India, der det tilegnet seg forvaltningsmessige og militære oppgaver. 
Kompaniets periode som territorialmakt på det indiske subkontinentet regnes fra slaget ved Plassey i 1757, hvor sir Robert Clive tilegnet seg retten til å skattlegge det rike Bengal. Selv om slaget i seg selv var av begrenset størrelse, regnes det som starten på en 100-årsperiode hvor britene erobret store deler av dagens India, Pakistan og Bangladesh.
Kompaniet opererte som overhode i India frem til 1858, da staten etter et opprør året før overtok det formelle ansvaret, etter å ha gradvis påført Kompaniet større grad av statlig kontroll.
Rødøyevannymfe

Utbredelse

Rødøyevannymfe er utbredt i Mellom- og Nord-Europa, østover i det vestlige Asia. Finnes i Danmark, og det sørøstlige Sverige og Finland. I lavlandet i det sørøstlige Norge langs kysten til Kristiansand. Den er også funnet i Trøndelag.

Utseende

Kjønnene er ganske like. Hannene har mørk kropp og klare røde øyne. De bakerste ledd av bakkroppene er blå på oversiden.
Vingene holdes taklagt bak på kroppen i hvile. Vingespennet er mellom 40 og 50  millimeter.

Levevis

Nymfene lever i næringsrike vann i lavlandet, med flytende blader av vannlilje eller tjønnaks.
Eggene legges på vannplanter, vanligvis under vannlinjen. Utviklingen tar 1-2 år. Nymfen overvintrer på vegetasjonen eller ved røttene. De voksne (imago) vannymfene finnes vanligvis ikke langt fra stedet der de levde som nymfe.
Flygetiden er fra tidlig i juni til ut august.
Rødøyevannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte vannymfen blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Tåkedis

Tåkedis er en form for dis med små vanndråper i luften. Den kan oppstå som en naturleg del av været eller ved vulkansk aktivitet, og er vanlig i kald luft over varmere vann, i utåndet luft i kulde og i sauna. Man kan også få dannet kunstig tåkedis med spraybokser hvis fuktforholdene ligger til rette for det.
Den eneste forskjellen mellom tåkedis og tåke er sikten. Dersom sikten er mindre enn 1 kilometer kalles det tåke, ellers er det tåkedis eller tørrdis. Sett fra avstand er tåkedisen blåaktig, mens tørrdisen er mer brunfarget.
Norske Barnehagelærerinners Landsforbund

Norske Barnehagelærerinners Landsforbund var en fagforening som ble stiftet i 1948. 1. juli 1962 ble forbundet innlemmet i Norsk Lærerlag, som siden ble en del av Utdanningsforbundet.
Chilliwack

Chilliwack er en by i Britisk Columbia i Canada. Området er primært brukt for landbruk, men har 69.217 innbyggere. Kommunen er omringet av fjell og rekreasjonsområder. Chilliwack grenser mot Kent i nord og Abbotsford i vest. I sør grenser kommunen til USA.
Juliette Frost

Familie

Juliette Frost var datter av konditor Bernt Andreas Frost og Caroline Birgitte Saltnes. Hun ble 17. april 1862 gift i Trondheim med skuespiller Hans Peter Lauritz Bjerk. Ekteskapet ble oppløst. Hun giftet seg annen gag 26. desember 1887 med utskiftningsformann Henry Lowison Lindgaard (1852-1925).

Liv og virke

Juliette Frost var elev ved Teaterskolen i fødebyen Trondheim sesongen 1860-1861. I perioden 1861-1865 var hun tilknyttet Det norske Theater i Trondheim. Etter en fremførelse av stykket Huldrebakken ble det blant annet skrevet om hennes innsats at «Jfr. Frost er kold, især som Elskerinde, men hun synes forstad, hvad hun siger, og hendes Utførelse af Karin i Huldrebakken var et Bevis paa, hvor gjerne hun stræber at drage Nytte af Instruktionen».
Sesongen 1865-1866 var hun med Jacob Asmundsens og Harald Nielsens teaterselskap i Trondheim og Bergen, en selskap hun også var tilknyttet sesongen 1869-1870 og kanskje også sesongen etter. I Bergen ble det gitt en benefice – en forestilling der inntektene gikk til bestemte personer blant teatrets ansatte – for fru Juliette og hennes ektemann, hr. Bjerk, med oppførelse av tre gamle vaudevilleforestillinger.
Senere medvirket hun sporadisk ved oppsetninger i Trondheim og Kristiansund, også på amatørbasis.
Frost reiste også omkring i landet og holdt godt besøkte opplesninger. I 1879 leste hun i Kristiansund opp hele Ibsens nye drama Et Dukkehjem, med Lady Arbuthnott tilstede i den fullsatte festsalen (Mølleropsalen) på Møllerops Hotel.
Frost instruerte også en tid skoleungdom i komediespill. I 1884 ledet hun en dramatisk aftenunderholdning i Mølleropsalen i Kristiansund, der Latinskolens gutter medvirket. Selv opptrådte hun samme aften i nasjonaldrakt i vaudevillemonologen Bruden paa Staburet.
Joseph-Armand Bombardier

Barndom

Joseph-Armand ble født 1907 i Valcourt, Quebec. Som barn likte han å ta ting fra hverandre og sette de sammen igjen. Han var svært god til å bygge mekaniske ting. Han bygde sin første lekebil 13 år gammel. Hans far måtte gjemme familiens bil fordi Joseph likte å ta den fra hverandre og bygge motoren opp igjen. For å holde ham unna bilen, fikk han av sin far en bil som ikke virket. Joseph-Armand fikset motoren og satte den på en slede og hadde dermed bygd sin første snøscooter
Da han var 17 år gammel overbeviste har sin far at han måtte slutte på college for å bli mekaniker. Han fortsatte på aftenskoler hvor han studerte mekanikk og elektroteknikk.

Oppfinnelser

Hans første patent i 1937 var for et hjul med knaster som drev scooterens belte. Med dette systemet konstruerte han den første scooter, B7. Disse ble mye brukt av leger, veterinær. vertshusfolk og gravferdskonsulenter for å komme rundt i vinterværet i Minnesota og Wisconsin. Bombardier fortsatte med å bygge større scootere og endte opp med en som kunne frakte opp til 12 personer.
Under andre verdenskrig bygde han scootere og pansrede beltebiler for regjeringen. 
 På grunn av krige vokste hans selskap. På 1970-tallet begynte han å bygge fly og tog. Hans selskap, Bombardier Inc. ble et stort multi-nasjonalt foretagende.
Bombardierbreen i Antarktis er oppkalt etter ham og han ble innlemmet i Canadian Science and Engineering Hall of Fame.
Annenschule

Sankt Anna tyske høyskole (russisk: Главное немецкое училище Святой Анны), egentlige tyske navn St. Annen-Schule, vanligvis kjent som Annenschule (russisk: Анненшуле), var en skole i St. Petersburg i Russland grunnlagt i 1736 for barn av den russiske hovedstadens tyske befolkning. I 1918 ble Annenschule Sovjetisk arbeidsskole №11, og senere №203. Blant dens elever var en rekke kjente personer, som etnologen Nikolaj Miklukho-Maklai, juveléren Peter Fabergé, filologen Faddei Zielinski, læreren og fysikeren Peter Lesgaft, dikteren og Nobelprisvinneren Joseph Brodsky, folkloristen og lingvisten Vladimir Propp, skuespillerinnen Elena Granovsky, forfatteren Igor Jefimov, og sjekkmesteren Viktor Kortsjnoj. I 1975 flyttet Spesialisert høyskole №239 inn i bygningen.
Kyle Lafferty

Landslaget

Han ble tatt ut i Nord-Irlands EM-tropp til EM i Frankrike 2016.
Mimoecthispa

Utseende

En middelsstor (ca. 8 millimeter), avlang, blank, gul og svart bladbille. Hodet er nokså lite, antennene kraftige, holdes gjerne samlet og framoverrettet. Pronotum er rundet, kraftig punktert. Antennene består av 8 ledd og er korte og noe utvidet mot spissen. Dekkvingene er noe utvidet bakover og har 8 hele og en forkortet punktstripe, stripene er ordnet parvis, og tre opphøyde lengderibber, punktene grove og noe spredte. I spissen har dekkvingene korte pigger.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på.

Utbredelse

Slekten er utbredt fra Mexico i nord til Brasil i sør.
Amandaprisen 2013

Amandaprisen 2013 ble delt ut fredag 16. august 2013 under Den norske filmfestivalen i Haugesund. Det var 29. gang Amandaprisen ble delt ut. Utdelingen ble ledet av Solveig Kloppen og overført på TV 2.

Vinnere og nominerte

Vinnere i hver klasse står først.
KlæbuPosten

KlæbuPosten er en avis som gis ut i Klæbu kommune i Trøndelag.
Avisa kom ut første gang i februar 2007 og kommer ut onsdager.
Vladimir Arsenjev

Biografi

Arsenjev ble født i St. Petersburg i Russland.  Hans far var en tidligere livegen som hadde steget opp til å bli sjef for Moskvadistriktets jernbaner. Etter en militær utdannelse, begynte Arsenjev sine ekspedisjoner til skogene i Det fjerne østen. Han bodde i Vladivostok under den russiske borgerkrigen, og var endog en Kommissær for etniske minoriteter (Komisar po delam inrodtsjeskim) i den uavhengige Fjernøstlige republikk. Etter at Den fjernøstlige republikk ble absorbert av Sovjetisk Russland i 1922 avslo Arsenjev forslag om å emigrere og ble boende i Vladivostok. 
Arsenjev døde i 1930, 57 år gammel.
Arsenjevs familiehjem i Vladivostok er blitt omgjort til et museum. Arsenjev, en by i Primorskij kraj, ble oppkalt etter han.

Familiens skjebne

Hans enke, Margarita Nikolajevna Arsenijeva, ble arrestert i 1934 og igjen i 1937, etter å ha blitt anklaget for å være medlem av en undergrunnsorganisasjon av spioner og sabotører i japansk tjeneste som det ble påstått at hennes avdøde mann hedde ledet. Den militære rettssaken, som fant sted 21. august 1938, tok bare ti minutter og dømte henne til døden. Hun ble henrettet umiddelbart. Aresenjevs datter Natalia ble også arrestert i april 1941, dømt og sendt til GULagene.

Forfatterskap

Han er mest kjent som forfatter av mange bøker om sine utforskninger, herunder rundt seksti arbeider om geografien, plante- og dyrelivet og etnografien i de regionene hvor han reiste.  Arsenjevs mest kjente verk, Dersu Uzala (Jegeren Dersu), er forfatterens memoarer fra tre ekspedisjoner til den ussuriske taiga i Nord-Asia, langs Japanhavet og nord til Vladivostok. Boken er oppkalt etter Arsenjevs guide, en ussurisk innfødt av Nanai/Goldi-stammen.  Boken fanget oppmerksomheten til den japanske regissøren Akira Kurosawa, som utga filmversjonen, Dersu Uzala, i (1975). Den tredje boka i trilogien, I Sikhote-Alinfjellene ble utgitt posthumt først i 1937.
Rud østre naturminne

Rud østre naturminne er en stor sommereik som står like vest for tunet på gården Rud, gnr. 81 bnr. 1 i Eidsberg kommune, Østfold fylke. Treet har noe bark- og råteskader, muligens som følge av beitegnaging. Eika ble fredet 16. februar 1963.
Midtstopper

Midtstopper er en posisjon på et fotballag. En midtstopper eller midtforsvarer (på engelsk centre-half eller central defender,) hører i utgangspunktet til i midten av den bakre forsvarsrekken til laget. Hovedformålet for en midtstopper er å hindre spillerne til motstanderne, og fremfor alt de sentrale angriperne til motstanderlaget, fra å gjøre mål og å starte angrepspillet til laget fra egen banehalvdel.
I de fleste moderne spillesystem benyttes to og av og til tre midtstoppere.
Blant kjente midtstoppere er Franz Beckenbauer, Einar Aas, Rune Bratseth og Brede Hangeland.